Januari 11 2024, Prof. Daniel Mushi, Naibu Katibu Mkuu Sayansi, Teknolojia na Elimu ya Juu, Wizara ya Elimu, Sayansi na Teknolojia, amefanya ziara Chuo Kishiriki cha Elimu Mkwawa (MUCE) kuangalia maendeleo ya utekelezaji wa miradi mbalimbali ya ujenzi, ukiwemo Mradi wa Elimu ya Juu kwa Mageuzi ya Kiuchumi (HEET). Katika ziara yake, Prof. Mushi alikutana na uongozi wa Chuo, ukiongozwa na Kaimu Rasi, Prof. Deusdedit A. Rwehumbiza, ambapo alipewa taarifa ya maendeleo ya Chuo kwa ujumla, mafanikio na changamoto zinazokikabili Chuo.

Baada ya taarifa hiyo, Prof. Mushi na timu nzima ya waratibu wa Mradi wa Chuo HEET kwenye maeneo mbalimbali walitembelea miradi ya ujenzi inayojengwa kupitia Mradi wa HEET (Bweni la Wanafunzi, Maabara ya Fizikia, Jengo la Midia Anuwai na Elimu Maalumu pamoja na Jengo la Sayansi) pamoja na miradi inayojengwa kupitia fedha za makusanyo ya ndani ya Chuo na fedha za maendeleo kutoka Serikarini (Mabweni mawili ya wanafunzi na Maktaba ya Chuo). Prof. Moshi amekipongeza Chuo kwa kusimamia na kuendelea kutekeleza miradi hiyo, lakini pia, amewaagiza viongozi kuhakikisha masuala yote yaliyoandikwa kwenye mikataba ya ujenzi wa majengo hayo yanafuatwa likiwemo suala la usalama wa wafanyakazi walioajiriwa kujenga majengo hayo. Ziara hiyo ilihitimishwa na kikao kifupi cha maadhimio yaliyotokana na kikao hicho.

Tunaishukuru Wizara ya Elimu, Sayansi na Teknolojia kwa kuendelea kushirikiana na Chuo kwenye utekelezaji wa miradi mbalimbali.